מחוז קלייר

מחוז קלייר (באנגלית: County Clare; באירית: Contae an Chláir) הוא אחד ממחוזות אירלנד. המחוז שוכן בפרובינציית מנסטר ושוכן לאורך חופי האוקיינוס האטלנטי. גאוגרפיה בצפון גובל מחוז קלייר במחוז גולוויי, וזהו המחוז היחידי שמחובר אליו יבשתית. במזרח הוא גובל במחוז טיפררי ובדרום במחוז לימריק. בין קלייר למחוזות טיפררי ולימריק מפרידים הנהר שאנון ושפכו לאוקיינוס האטלנטי. שטחו של המחוז 3,147 קמ"ר, ואוכלוסייתו כ-127,938 נפש (2022). במחוז הייתה קיימת ציוויליזציה עוד בתקופה הנאוליטית, זאת על פי ממצאים כדולמנים וקברים מגליתיים. העיר הגדולה במחוז דליל-האוכלוסייה היא אניס (Ennis) שאוכלוסייתה כ-24,000 תושבים והיא משמשת גם כבירת המחוז. יתר היישובים במחוז הם עיירות קטנות וכפרים. במחוז קלייר מספר אטרקציות תיירותיות שבהן בולטים צוקי מוהר, ואזור הבארן. קישורים חיצוניים אתר האינטרנט הרשמי של מחוז קלייר (באנגלית) מחוז קלייר, באתר אנציקלופדיה בריטניקה (באנגלית)